Gaidžiupis
Gaidžiupis – upelis Lietuvos šiaurėje, Anykščių ir Panevėžio rajonuose; Vašuokos kairysis intakas. Prasideda pamiškėje prie Mitošiūnų kaimo, aukštupyje teka vakarų kryptimi dirbamais laukais ir pamiške, vidurupyje – šiaurės vakarų kryptimi Žiliškių mišku ir pamiškėmis, žemupyje – šiaurės kryptimi dirbamais laukais. Įteka į Vašuoką 7,2 km nuo jos žiočių, ties Jasvilonimis. Visa upelio vaga sureguliuota. Maždaug vidurupyje kerta kelią  2414  Subačius–Raguvėlė . Gyvenvietės ties Gaidžupiu: Mitošiūnai, Žiliškės, Barsiukynė, Ramanava, Pašiliai, Gaidžiupės, Pagaidžiupiai, Vainiškis, Jasvilonys. Kalbininkas Aleksandras Vanagas upėvardį kildina iš žodžių „gaidys”, „gaidžiukas”.